b'\n_START_ARTICLE_\nRegatul de ghea\xc8\x9b\xc4\x83 (film)\n_START_SECTION_\nAc\xc8\x9biune\n_START_PARAGRAPH_\nFeti\xc8\x9ba de 8 ani pe nume Elsa, prin\xc8\x9besa Arendelle, are abilitatea de a crea z\xc4\x83pad\xc4\x83 \xc8\x99i ghea\xc8\x9b\xc4\x83. \xc3\x8entr-o noapte, \xc3\xaen timp ce se juca, o r\xc4\x83ne\xc8\x99te accidental pe sora ei de 5 ani, Anna, cu puterile ei, f\xc4\x83c\xc3\xa2nd ca o mic\xc4\x83 parte din p\xc4\x83rul acesteia s\xc4\x83 prind\xc4\x83 culoarea alb\xc4\x83. Regele (Maurice LeMarche) \xc8\x99i regina caut\xc4\x83 ajutor de la troli, care o vindec\xc4\x83 pe Anna \xc8\x99i o fac s\xc4\x83 uite de magia surorii sale. Liderul lor, Marele Pabbie (Ciaran Hinds), \xc3\xaei informeaz\xc4\x83 c\xc4\x83 dac\xc4\x83 Elsa ar fi lovit-o pe Anna \xc3\xaen inim\xc4\x83, lovitura i-ar fi fost fatal\xc4\x83. Pentru a o proteja pe Elsa \xc8\x99i pentru a avea grij\xc4\x83 ca puterile ei s\xc4\x83 numai pun\xc4\x83 \xc3\xaen pericol pe nimeni, cei din familia roial\xc4\x83 se \xc3\xaencuie \xc3\xaentr-un castel, izola\xc8\x9bi de lumea de dincolo de ziduri. Elsa, de team\xc4\x83 s\xc4\x83 nu \xc3\xaei mai fac\xc4\x83 r\xc4\x83u Annei, \xc3\xae\xc8\x99i petrece majoritatea timpului ascuns\xc4\x83 \xc3\xaen camera ei, astfel distan\xc8\x9b\xc3\xa2ndu-se pe m\xc4\x83sur\xc4\x83 ce cresc. 10 ani mai t\xc3\xa2rziu, p\xc4\x83rin\xc8\x9bii lor mor pe mare \xc3\xaen timpul unei furtuni._NEWLINE_La trei ani dup\xc4\x83 moartea p\xc4\x83rin\xc8\x9bilor, oamenii din Arendelle preg\xc4\x83tesc ceremonia de \xc3\xaenconorare a Elsei (Idina Menzel). Printre demnitari se afl\xc4\x83 Ducele din Weselton (Alan Tudyk), un comerciant care vrea s\xc4\x83 exploateze frumosul regat Arendelle pentru profit. Entuziasmat\xc4\x83 c\xc4\x83 por\xc8\x9bile castelului se vor deschide \xc3\xaen final pentru public, Anna (Kristen Bell/Anca Iliese, C\xc4\x83t\xc4\x83lina Chir\xc8\x9ban), \xc3\xae\xc8\x99i exprim\xc4\x83 speran\xc8\x9ba de a se \xc3\xaendr\xc4\x83gosti de cineva. Plimb\xc3\xa2ndu-se pe str\xc4\x83zi, ea \xc3\xael \xc3\xaent\xc3\xa2lne\xc8\x99te pe Prin\xc8\x9bul Hans (Santino Fontana/Jorge), prin\xc8\x9bul insulelor de Sud, iar perechea aceasta formeaz\xc4\x83 o atrac\xc8\x9bie unul pentru cel\xc4\x83lalt. \xc3\x8en ciuda \xc3\xaengrijor\xc4\x83rilor Elsei, \xc3\xaencoronarea \xc3\xaencepe f\xc4\x83r\xc4\x83 incidente, iar cele dou\xc4\x83 surori \xc3\xaencep s\xc4\x83 formeze o leg\xc4\x83tur\xc4\x83 la petrecerea de primire. \xc3\x8en timpul petrecerii de sindrofie, Hans o cere \xc3\xaen c\xc4\x83s\xc4\x83torie pe Anna care accept\xc4\x83 imediat. Elsa, pe de alt\xc4\x83 parte, refuz\xc4\x83 s\xc4\x83 \xc3\xae\xc8\x99i dea binecuv\xc3\xa2ntarea asupra mariajului, invoc\xc3\xa2nd un argument ca \xc3\xaentre surori, care culmineaz\xc4\x83 \xc3\xaen faptul c\xc4\x83 abilit\xc4\x83\xc8\x9bile criokinetice ale Elsei ies la iveal\xc4\x83 \xc3\xaen fa\xc8\x9ba invita\xc8\x9bilor._NEWLINE_Panicat\xc4\x83, Elsa fuge, declan\xc8\x99\xc3\xa2nd neinten\xc8\x9bionat o iarn\xc4\x83 etern\xc4\x83 asupra regatului. Dup\xc4\x83 ce accept\xc4\x83 faptul c\xc4\x83 secretul ei a fost descoperit, ea se bucur\xc4\x83 c\xc4\x83 nu mai trebuie s\xc4\x83 \xc3\xaei fie fric\xc4\x83 de abilit\xc4\x83\xc8\x9bile ei, \xc3\xae\xc8\x99i construie\xc8\x99te un palat de ghea\xc8\x9b\xc4\x83 \xc8\x99i f\xc4\x83r\xc4\x83 s\xc4\x83 \xc8\x99tie aduce \xc3\xaenapoi la via\xc8\x9b\xc4\x83, un om de z\xc4\x83pad\xc4\x83, cel din copil\xc4\x83ria ei \xc8\x99i a Annei, Olaf (Josh Gad/Mihai Bobonete). Anna porne\xc8\x99te \xc3\xaen c\xc4\x83utarea Elsei, determinat\xc4\x83 s\xc4\x83 o aduc\xc4\x83 \xc3\xaenapoi \xc3\xaen Arendelle, s\xc4\x83 pun\xc4\x83 cap\xc4\x83t iernii, \xc8\x99i s\xc4\x83 refac\xc4\x83 rela\xc8\x9bia cu aceasta. \xc3\x8en timp ce se aprovizioneaz\xc4\x83 la Locul Comercial al lui Oaken (Chris Williams/Marius Chivu), Anna face cuno\xc8\x99tin\xc8\x9b\xc4\x83 cu omul de munte Kristoff (Jonathan Groff/Ciprian Cojenel) \xc8\x99i animalul s\xc4\x83u de companie, haiosul ren Sven. Anna \xc3\xael convinge pe Kristoff s\xc4\x83 \xc3\xaei fie ghid c\xc4\x83tre Muntele Nord. Dup\xc4\x83 un atac al lupilor, cei doi \xc3\xael \xc3\xaent\xc3\xa2lnesc pe Olaf, care \xc3\xaei va ghida c\xc4\x83tre ascunz\xc4\x83toarea Elsei, devenit\xc4\x83 acum, Cr\xc4\x83iasa Z\xc4\x83pezilor._NEWLINE_Ajun\xc8\x99i la palatul ei, Anna \xc8\x99i Elsa sunt reunite, iar Anna \xc3\xaencearc\xc4\x83 s\xc4\x83 o conving\xc4\x83 pe sora ei mai mare s\xc4\x83 se \xc3\xaentoarc\xc4\x83. Elsa o ceart\xc4\x83, totu\xc8\x99i, fiindu-i \xc3\xaenc\xc4\x83 fric\xc4\x83 ca nu cumva s\xc4\x83 o r\xc4\x83neasc\xc4\x83 pe Anna. Cum Anna persist\xc4\x83, Elsa devine agitat\xc4\x83 \xc8\x99i o love\xc8\x99te accidental pe Anna \xc3\xaen inim\xc4\x83 cu puterile ei. Elsa, \xc3\xaen disperare s\xc4\x83 scape de sora ei mai mic\xc4\x83 creeaz\xc4\x83 o creatur\xc4\x83 de z\xc4\x83pad\xc4\x83 imens\xc4\x83 care \xc3\xaei arunc\xc4\x83 afar\xc4\x83. Dup\xc4\x83 ce scap\xc4\x83 de monstrul din z\xc4\x83pad\xc4\x83, Kristoff observ\xc4\x83 c\xc4\x83 p\xc4\x83rul Annei \xc3\xae\xc8\x99i schimb\xc4\x83 culoarea \xc3\xaen alb \xc8\x99i decide s\xc4\x83 o duc\xc4\x83 \xc3\xaenapoi la familia lui adoptiv\xc4\x83 de troli. Dup\xc4\x83 o \xc3\xaencurc\xc4\x83tur\xc4\x83, ea se pr\xc4\x83bu\xc8\x99e\xc8\x99te \xc8\x99i Marele Pabbie dezv\xc4\x83luie c\xc4\x83 numai un act de iubire adev\xc4\x83rat\xc4\x83 va putea topi inima \xc3\xaeghe\xc8\x9bat\xc4\x83, dac\xc4\x83 nu Anna va muri. Kristoff se gr\xc4\x83be\xc8\x99te \xc3\xaenapoi \xc3\xaen Arendelle pentru a-l lua pe Hans \xc8\x99i a-l aduce la Anna, crez\xc3\xa2nd c\xc4\x83 s\xc4\x83rutul adev\xc4\x83ratei iubiri o va salva._NEWLINE_\xc3\x8entre timp, Hans, care pornise \xc3\xaen c\xc4\x83utarea Annei, o aduce pe Elsa \xc3\xaenapoi \xc3\xaen castel, dup\xc4\x83 ce aceasta a fost lovit\xc4\x83 \xc8\x99i l\xc4\x83sat\xc4\x83 incon\xc8\x99tient\xc4\x83 dintr-o \xc3\xaenc\xc4\x83ierare care a avut loc mai devreme cu oamenii lui Weselton. \xc3\x8enc\xc4\x83tu\xc8\x99at\xc4\x83 \xc3\xaentr-o celul\xc4\x83 pentru propria-i protec\xc8\x9bie, Hans o roag\xc4\x83 s\xc4\x83 dezlege iarna, dar f\xc4\x83r\xc4\x83 rezultat, pentru c\xc4\x83 Elsa recunoa\xc8\x99te c\xc4\x83 nu are control asupra puterilor ei. Anna este dus\xc4\x83 la Hans, \xc3\xaen timp ce continu\xc4\x83 s\xc4\x83 \xc3\xaenghe\xc8\x9be. Ea \xc3\xael implor\xc4\x83 s\xc4\x83 o s\xc4\x83rute pentru a sparge blestemul, dar Hans refuz\xc4\x83, dest\xc4\x83inuind adev\xc4\x83ratul lui plan de a se c\xc4\x83s\xc4\x83tori cu Anna pentru a prelua controlul tronului regatului Arendelle. L\xc4\x83s\xc3\xa2nd-o pe Anna s\xc4\x83 moar\xc4\x83, Hans se duce dup\xc4\x83 Elsa, \xc3\xaenvinuind-o pe aceasta pentru moartea aparent\xc4\x83 a surorii sale._NEWLINE_Elsa evadeaz\xc4\x83 din temni\xc8\x9b\xc4\x83 \xc8\x99i se \xc3\xaendreapt\xc4\x83 c\xc4\x83tre viscolul de pe fiord. Olaf ajunge s\xc4\x83 o salveze pe Anna \xc8\x99i dezv\xc4\x83luie c\xc4\x83 Kristoff este \xc3\xaendr\xc4\x83gostit de ea. Cei doi c\xc4\x83l\xc4\x83toresc apoi pe fiord pentru a-l g\xc4\x83si. Hans apare \xc3\xaen fa\xc8\x9ba Elsei \xc8\x99i \xc3\xaei spune c\xc4\x83 din cauza ac\xc8\x9biunilor ei, Anna este moart\xc4\x83. \xc3\x8en disperarea Elsei, viscolul se opre\xc8\x99te brusc, d\xc3\xa2ndu-le o \xc8\x99ans\xc4\x83 lui Kristoff \xc8\x99i Annei s\xc4\x83 se reg\xc4\x83seasc\xc4\x83 unul pe cel\xc4\x83lalt. Totu\xc8\x99i, c\xc3\xa2nd Anna vede c\xc4\x83 Hans este pe cale s\xc4\x83 o asasineze pe Elsa, se arunc\xc4\x83 \xc3\xaentre cei doi apoi \xc3\xaenghea\xc8\x9b\xc4\x83, bloc\xc3\xa2nd lovitura. Dup\xc4\x83 c\xc3\xa2teva momente de durere ale Elsei, Anna \xc3\xaencepe s\xc4\x83 se topeasc\xc4\x83, ca rezultat al alegerii ei de a se sacrifica pentru a-\xc8\x99i salva sora, acesta constituind \xe2\x80\x9eun act al iubirii adev\xc4\x83rate\xe2\x80\x9d._NEWLINE_Elsa realizeaz\xc4\x83 c\xc4\x83 dragostea este cheia pentru a-\xc8\x99i controla puterile \xc8\x99i dezghea\xc8\x9b\xc4\x83 regatul, \xc3\xaen timp ce p\xc4\x83streaz\xc4\x83 un microclimat personal pentru Olaf pentru a nu se topi. Hans este trimis \xc3\xaenapoi c\xc4\x83tre Insulele Sudice pentru a primi pedeapsa cuvenit\xc4\x83, iar Elsa \xc3\xaentrerupe c\xc4\x83ile de comer\xc8\x9b cu Weselton. Anna \xc8\x99i Kristoff \xc3\xaempart un s\xc4\x83rut. Elsa promite s\xc4\x83 nu mai \xc3\xaenchid\xc4\x83 por\xc8\x9bile castelului vreodat\xc4\x83, se \xc3\xaempac\xc4\x83 cu Anna, \xc8\x99i toat\xc4\x83 lumea s\xc4\x83rb\xc4\x83tore\xc8\x99te.\n_START_SECTION_\nOrigini\n_START_PARAGRAPH_\n\xc3\x8en 1943, Walt Disney \xc8\x99i Samuel Goldwyn au luat \xc3\xaen considerare posibilitatea colabor\xc4\x83rii \xc3\xaen vederea producerii unui film biografic al autorului Hans Christian Andersen, unde studioul lui Goldwyn ar filma secven\xc8\x9be reale din via\xc8\x9ba lui Andersen, iar studiourile Disney ar crea secven\xc8\x9be animate. Secven\xc8\x9bele animate ar fi inclus pove\xc8\x99ti din munca lui Andersen, precum Mica Siren\xc4\x83, Feti\xc8\x9ba cu chibrituri, Cr\xc4\x83iasa Z\xc4\x83pezilor, Dege\xc8\x9bica, R\xc4\x83\xc8\x9bu\xc8\x99ca cea ur\xc3\xa2t\xc4\x83, Hainele cele noi ale \xc3\x8emp\xc4\x83ratului. Walt \xc8\x99i animatorii aveau probleme \xc3\xaen leg\xc4\x83tur\xc4\x83 cu Cr\xc4\x83iasa Z\xc4\x83pezilor pentru c\xc4\x83 nu puteau g\xc4\x83si un mod de a adapta personajul Cr\xc4\x83iesei la audien\xc8\x9ba modern\xc4\x83. \xc3\x8enc\xc4\x83 de la 1940, departamentul de anima\xc8\x9bie de la Disney a v\xc4\x83zut mari posibilit\xc4\x83\xc8\x9bi cinematografice cu materialul surs\xc4\x83, dar personajul Cr\xc4\x83iesei Z\xc4\x83pezilor \xc3\xaen sine s-a dovedit a fi mult prea problematic. Asta, printre altele, a dus la anularea proiectului Disney-Goldwyn. Goldwyn a mers mai departe \xc8\x99i a produs propria versiune a filmului \xc3\xaen 1952, intitulat Hans Christian Andersen, cu Danny Kaye \xc3\xaen rolul lui Andersen, Charles Vidor, regizor, Moss Hart, scenaristul, \xc8\x99i Frank Loesser, ce avea s\xc4\x83 se ocupe de partea muzical\xc4\x83 a produc\xc8\x9biei. Toate fabulele lui Andersen au fost, de fapt, spuse \xc3\xaen c\xc3\xa2ntece \xc8\x99i balet live, ca \xc8\x99i restul filmului. A ob\xc8\x9binut \xc8\x99ase nominaliz\xc4\x83ri la Premiile Oscar, anul urm\xc4\x83tor. La Disney,Cr\xc4\x83iasa Z\xc4\x83pezilor, \xc3\xaempreun\xc4\x83 cu alte fabule a lui Andersen (printre care \xc8\x99i Mica Siren\xc4\x83) au intrat \xc3\xaen seiful Disney, ca urmare a prestigioasei politici de moratoriu.\n_START_SECTION_\nEforturi ulterioare\n_START_PARAGRAPH_\nSpre sf\xc3\xa2r\xc8\x99itul anilor 1990, Walt Disney Feature Animation porniser\xc4\x83 de la propria adaptare a Cr\xc4\x83iesei Z\xc4\x83pezilor, dup\xc4\x83 succesul imens al filmelor sale recente, dar proiectul a fost rebutat complet la sf\xc3\xa2r\xc8\x99itul anului 2002, c\xc3\xa2nd Glean Keane a abandonat proiectul. Chiar \xc3\xaenainte, Harvey Fierstein \xc8\x99i-a prezentat povestea, \xc3\xaen versiunea lui executivilor Disney, dar a fost refuzat. Dick Zondag \xc8\x99i Dave Goetz au \xc3\xaencercat de-asemeni, dar au e\xc8\x99uat. Disney a pus pe a\xc8\x99teptare din nou proiectul. Michael Eisner, pe-atunci director executiv, apoi pre\xc8\x99edinte al companiei Disney, a \xc3\xaentins o m\xc3\xa2n\xc4\x83 pentru proiect \xc8\x99i a sugerat s\xc4\x83 fie realizat \xc3\xaempreun\xc4\x83 cu John Lasseter, de la studiourile Pixar Animation, c\xc3\xa2nd studiourile ar primi contractele re\xc3\xaennoite._NEWLINE_Proiectul a fost adus la via\xc8\x9b\xc4\x83 iar\xc4\x83\xc8\x99i, \xc3\xaen jurul anului 2008 c\xc3\xa2nd Chris Buck \xc8\x99i-a prezentat versiunea lui a adapt\xc4\x83rii. Atunci proiectul c\xc4\x83p\xc4\x83tase numele de \xe2\x80\x9eAnna \xc8\x99i Cr\xc4\x83iasa Z\xc4\x83pezilor\xe2\x80\x9d, fiind propus pentru lansare \xc3\xaen stilul tradi\xc8\x9bional 2D. La \xc3\xaenceputul lui 2010, proiectul a intrat \xc3\xaen iadul dezvolt\xc4\x83rii, \xc3\xaenc\xc4\x83 o dat\xc4\x83, c\xc3\xa2nd studioul a e\xc8\x99uat s\xc4\x83 g\xc4\x83seasc\xc4\x83 o cale, pentru ca povestea \xc8\x99i personajul Cr\xc4\x83iasa Z\xc4\x83pezii s\xc4\x83 prind\xc4\x83 la publicul de toate v\xc3\xa2rstele.\n_START_SECTION_\nRevitalizare\n_START_PARAGRAPH_\nPe 22 decembrie, 2011, urmat de succesul Tangled/O poveste \xc3\xaenc\xc3\xa2lcit\xc4\x83, Disney a anun\xc8\x9bat un nou titlu pentru film, Frozen, \xc8\x99i o dat\xc4\x83 de lansare, 27 noiembrie 2013, c\xc3\xa2t \xc8\x99i o echip\xc4\x83 diferit\xc4\x83 fa\xc8\x9b\xc4\x83 de cea precedent\xc4\x83. O lun\xc4\x83 mai t\xc3\xa2rziu, a fost confirmat, faptul c\xc4\x83 filmul va fi o anima\xc8\x9bie generat\xc4\x83 pe calculator \xc3\xaen stereoscopic 3D, substituind astfel, anima\xc8\x9bia desenat\xc4\x83 de m\xc3\xa2n\xc4\x83. Pe 5 martie 2012, a fost anun\xc8\x9bat regizorul, Chris Buck, ce va face echip\xc4\x83 bun\xc4\x83 cu John Lasseter \xc8\x99i Peter Del Vecho, ce vor fi produc\xc4\x83torii._NEWLINE_Dup\xc4\x83 ce Disney a luat hot\xc4\x83r\xc3\xa2rea s\xc4\x83 avanseze Cr\xc4\x83iasa Z\xc4\x83pezilor la dezvoltare \xc3\xaenc\xc4\x83 o dat\xc4\x83, una din provoc\xc4\x83rile pe care Buck \xc8\x99i Del Vecho le-au \xc3\xaenfruntat a fost personajul Cr\xc4\x83iasa Z\xc4\x83pezilor, care \xc3\xaen versiunea ini\xc8\x9bial\xc4\x83, a fost malefic\xc4\x83. Buck \xc8\x99i Del Vecho \xc8\x99i-au prezentat pove\xc8\x99tile lui John Lasseter, \xc3\xaempreun\xc4\x83 cu \xc3\xaentreaga echip\xc4\x83 de produc\xc8\x9bie aduna\xc8\x9bi la o conferin\xc8\x9b\xc4\x83 pentru a afla p\xc4\x83rerile lui Lasseter despre proiectul \xc3\xaen desf\xc4\x83\xc8\x99urare. Produc\xc4\x83torul de design Michael Giaimo, \xc3\xae\xc8\x99i aminte\xc8\x99te; \xe2\x80\x9eAceea a fost schimbarea jocului...\xc8\x9bin minte c\xc4\x83 John spunea c\xc4\x83 ultima versiune a Cr\xc4\x83iesei Z\xc4\x83pezilor, pe care Chris Buck \xc8\x99i echipa sa au \xc3\xaenf\xc4\x83ptuit-o a fost distractiv\xc4\x83, foarte emo\xc8\x9bionant\xc4\x83. Dar personajele nu rezonau. Nu erau multi-fa\xc8\x9betate. De aceea John a crezut c\xc4\x83 audien\xc8\x9ba nu s-ar putea conecta cu ele.\xe2\x80\x9d Echipa de produc\xc8\x9bie a prezentat apoi problemele filmului, sco\xc8\x9b\xc3\xa2nd varia\xc8\x9bii din povestea Cr\xc4\x83iesei Z\xc4\x83pezilor, p\xc3\xa2n\xc4\x83 c\xc3\xa2nd povestea \xc8\x99i personajele au putut fi relevante. \xc3\x8en final, echipa s-a hot\xc4\x83r\xc3\xa2t s\xc4\x83 modifice protagonista filmului, Anna (care s-a bazat pe personajul Gerda din Cr\xc4\x83iasa Z\xc4\x83pezilor), ca sora mai mic\xc4\x83 a Elsei, instal\xc3\xa2nd efectiv o rela\xc8\x9bie familial\xc4\x83 dinamic\xc4\x83 \xc3\xaentre personaje.\n_START_SECTION_\nProduc\xc8\x9bie\n_START_PARAGRAPH_\nWalt Disney Animation Studios a lucrat la adaptarea individual\xc4\x83 a basmului clasic Cr\xc4\x83iasa z\xc4\x83pezilor, de la ultima adaptare din anul 2002. Cu toate acestea, \xc3\xaen martie 2010, Disney a reluat proiectul. La finele lunii iunie 2010, Disney a anun\xc8\x9bat c\xc4\x83 filmul a fost pus \xe2\x80\x9e\xc3\xaen a\xc8\x99teptare\xe2\x80\x9d. Pe 22 decembrie 2011, dup\xc4\x83 succesul \xc3\xaenregistrat de \xe2\x80\x9eO poveste \xc3\xaenc\xc3\xa2lcit\xc4\x83\xe2\x80\x9d (ini\xc8\x9bial numit Rapunzel), Disney a anun\xc8\x9bat un nou titlu pentru film, Frozen, \xc8\x99i o dat\xc4\x83 de lansare, 27 noiembrie 2013. O lun\xc4\x83 mai t\xc3\xa2rziu, a fost confirmat faptul c\xc4\x83 filmul va fi o anima\xc8\x9bie computerizat\xc4\x83 ce se va folosi de tehnologia stereoscopic\xc4\x83 3D, \xc3\xaen locul anima\xc8\x9biei destinate ini\xc8\x9bial \xc3\xaen 2D._NEWLINE_Pe 5 martie 2012, a fost de asemenea anun\xc8\x9bat faptul c\xc4\x83 actri\xc8\x9ba Kristen Bell \xc3\xae\xc8\x99i va \xe2\x80\x9e\xc3\xaemprumuta\xe2\x80\x9d vocea personajului principal, Anna; \xe2\x80\x9eDe c\xc3\xa2nd aveam 4 ani, am visat s\xc4\x83 fiu \xc3\xaentr-un film de desene animate Disney,\xe2\x80\x9d a declarat Bell. \xe2\x80\x9eA fost primul pe care mi l-am propus, \xc8\x99i l-am \xc3\xaenf\xc4\x83ptuit. P\xc4\x83rea a fi unul foarte vis\xc4\x83tor.\xe2\x80\x9d C\xc3\xa2nd Bell era doar o feti\xc8\x9b\xc4\x83, a \xc3\xaenregistrat pentru cutiu\xc8\x9ba muzical\xc4\x83, c\xc3\xa2teva dintre melodiile de pe coloana sonor\xc4\x83 a filmului Mica Siren\xc4\x83, incluz\xc3\xa2nd \xe2\x80\x9ePart of Your World\xe2\x80\x9d/\xe2\x80\x9eDin lumea lor\xe2\x80\x9d, dup\xc4\x83 ce a crescut fascinat\xc4\x83 la g\xc3\xa2ndul c\xc4\x83 \xc3\xaentr-o bun\xc4\x83 zi pa\xc8\x99ii o vor purta spre un rol \xc3\xaentr-un film Disney, cum sunt Mica Siren\xc4\x83 \xc8\x99i Aladin. Replicile sale \xc3\xaenregistrate \xc3\xaen copil\xc4\x83rie pentru Mica Siren\xc4\x83, sunt cel mai puternic argument pentru care aceasta a fost admis\xc4\x83 pentru rolul Annei, iar regizoarea Jeniffer Lee, i-a transmis faptul c\xc4\x83 dac\xc4\x83 nu ar fi \xc3\xaenregistrat acele replici pentru Siren\xc4\x83, ar fi fost extrem de greu s\xc4\x83 g\xc4\x83seasc\xc4\x83 motivul pentru care ea \xc3\xaei putea da glas fermec\xc4\x83toarei Anna. Chris Buck va regiza, \xc3\xaempreun\xc4\x83 cu John Lasseter \xc8\x99i Peter Del Vecho, produc\xc8\x9bia. Bell \xc8\x99i-a \xc3\xaenregistrat replicile \xc3\xaen timp ce era \xc3\xaens\xc4\x83rcinat\xc4\x83. Dup\xc4\x83 ce a n\xc4\x83scut, ea a re\xc3\xaenregistrat anumite p\xc4\x83r\xc8\x9bi, vocea fiindu-i foarte profund\xc4\x83, acele scene abund\xc3\xa2nd \xc3\xaen \xe2\x80\x9etonalit\xc4\x83\xc8\x9bi mult prea feminine\xe2\x80\x9d._NEWLINE_Pe l\xc3\xa2ng\xc4\x83 castingul realizat de Kristen Bell, Disney a ales-o pe Idina Menzel \xc3\xaen rolul Elsei, Cr\xc4\x83iasa z\xc4\x83pezilor. Pe 30 noiembrie 2012, a fost anun\xc8\x9bat\xc4\x83 oficial \xc8\x99tirea conform c\xc4\x83reia Jeniffer Lee, unul dintre scenari\xc8\x99tii filmului \xe2\x80\x9eRalph Stric\xc4\x83-Tot\xe2\x80\x9d, s-a al\xc4\x83turat echipei lui Buck, ca \xc8\x99i co-regizor, mai mult focus\xc3\xa2ndu-se pe sesiunea de \xc3\xaenregistrare a replicilor \xc8\x99i povestea \xc3\xaen sine. Pe 19 decembrie 2012, a fost dezv\xc4\x83luit faptul c\xc4\x83 Alan Tudyk, care a fost vocea Regelui Bomboan\xc4\x83 \xc3\xaen \xe2\x80\x9eRalph Stric\xc4\x83-Tot\xe2\x80\x9d, va avea \xc3\xaen film, rolul unui tip avar, Ducele de Weselton, \xc3\xaempreun\xc4\x83 cu Santino Fontana, ce va da voce Prin\xc8\x9bului Hans, \xc8\x99i Josh Gad, ce va fi simpaticul om de z\xc4\x83pad\xc4\x83, Olaf, ce ador\xc4\x83 \xc3\xaembr\xc4\x83\xc8\x9bi\xc8\x99\xc4\x83rile calde._NEWLINE_Kristen Bell vorbe\xc8\x99te despre apropierea sa de Anna, personajul s\xc4\x83u: \xe2\x80\x9eSunt foarte entuziasmat\xc4\x83, \xc8\x99i gata s\xc4\x83 le-o ar\xc4\x83t oamenilor. Am reu\xc8\x99it s\xc4\x83 fiu parte dintr-un film pe care mi-l doream s\xc4\x83-l v\xc4\x83d c\xc3\xa2nd eram copil,\xe2\x80\x9d spune ea. \xe2\x80\x9eMereu am iubit desenele Disney, dar era ceva despre femei, ce era innacesibil pentru mine. Atitudinea lor era prea \xc3\xaemp\xc4\x83ciuitoare, \xc8\x99i ele erau prea bune de gur\xc4\x83, \xc8\x99i chiar am sim\xc8\x9bit c\xc4\x83 am f\xc4\x83cut aceast\xc4\x83 fat\xc4\x83 s\xc4\x83 rela\xc8\x9bioneze, s\xc4\x83 fie mult mai ciudat\xc4\x83, \xc8\x99i descusut\xc4\x83, \xc8\x99i de ce nu, mai impresionabil\xc4\x83, \xc8\x99i ne\xc3\xaendem\xc3\xa2natic\xc4\x83. Sunt foarte m\xc3\xa2ndr\xc4\x83 de asta.\xe2\x80\x9d_NEWLINE_Pe 30 noiembrie 2012, a fost anun\xc8\x9bat\xc4\x83 preluarea proiectului de c\xc4\x83tre Jeniffer Lee, \xc3\xaen calitate de co-regizor. \xe2\x80\x9eAm adus-o pe Jeniffer Lee, ca \xc8\x99i co-regizor, ini\xc8\x9bial am dorit s\xc4\x83 fie scenaristul, \xc8\x99i avea o asemenea pasiune care venea de la sine, a adus foarte mult\xc4\x83 creativitate filmului, s-a sincrotizat foarte bine cu Chris. Pentru a ne \xc3\xaencadra \xc3\xaen film, aveam nevoie de doi regizori,\xe2\x80\x9d remarc\xc4\x83 Del Vecho. Urm\xc3\xa2nd invita\xc8\x9bia de \xe2\x80\x9eregizorat\xe2\x80\x9d, Jennifer Lee devine prima femeie care a stat la c\xc3\xa2rma produc\xc8\x9biei unei anima\xc8\x9bii de lung-metraj produs de The Walt Disney Company. Peter Del Vecho comenteaz\xc4\x83 despre motivul pentru care s-a recurs la op\xc8\x9biunea a doi regizori: \xe2\x80\x9ePe partea de planificare a pove\xc8\x99tii am fost mereu \xc3\xaempreun\xc4\x83. Acesta sunt eu \xc3\xaensumi, capul pove\xc8\x99tii, \xc3\xaempreun\xc4\x83 cu compozitorii Jeniffer Lee \xc8\x99i Chris Buck; nu po\xc8\x9bi face nimic, p\xc3\xa2n\xc4\x83 nu \xc3\xaencepi munca propriu-zis\xc4\x83. Dar dup\xc4\x83 aceasta, avem abilitatea de a o p\xc4\x83stra pe Jen pentru realizarea pove\xc8\x99tii, \xc3\xaen timp ce Chris lucreaz\xc4\x83 la anima\xc8\x9bie, dup\xc4\x83 care ei vin \xc3\xaempreun\xc4\x83 din nou \xc3\xaen editorial. Ideea a 2 regizori, este aceea c\xc4\x83 ei pot veni \xc3\xaempreun\xc4\x83, pas\xc3\xa2ndu-\xc8\x99i ideile unii altora,atunci c\xc3\xa2nd trebuie s\xc4\x83 \xc3\xae\xc8\x99i \xc3\xaempart\xc4\x83 responsabilit\xc4\x83\xc8\x9bile pe o perioad\xc4\x83 scurt\xc4\x83 de timp, esen\xc8\x9bial, este c\xc4\x83 ei termin\xc4\x83 mai mult \xc3\xaentr-o zi normal\xc4\x83.\xe2\x80\x9d\n_START_SECTION_\nAnima\xc8\x9bia\n_START_PARAGRAPH_\nAnimatorii filmului au vizitat un hotel de ghea\xc8\x9b\xc4\x83 \xc3\xaen Quebec, Canada pentru a studia cum se reflecteaz\xc4\x83 lumina \xc8\x99i refrac\xc8\x9bia ei pe z\xc4\x83pad\xc4\x83 \xc8\x99i ghea\xc8\x9b\xc4\x83. Pentru cadrul filmului, animatorii au folosit priveli\xc8\x99tea din Norvegia \xc8\x99i sim\xc8\x9bul sezonului de iarn\xc4\x83 din Wyoming, drept inspira\xc8\x9bie. \xe2\x80\x9eAm avut un program foarte scurt pentru programul filmului, deci concentrarea noastr\xc4\x83 a fost s\xc4\x83 punem la punct povestea, dar \xc8\x99tiam c\xc4\x83 John Lasseter se axeaz\xc4\x83 pe adev\xc4\x83r \xc3\xaen materia cree\xc4\x83rii unei lumi adev\xc4\x83rate, \xc8\x99i iar\xc4\x83\xc8\x99i asta nu \xc3\xaenseamn\xc4\x83 c\xc4\x83 este o lume real\xc4\x83 - dar una \xc3\xaen care s\xc4\x83 crezi. A fost important de v\xc4\x83zut scopul \xc8\x99i scala Norvegiei, fiind important ca animatorii no\xc8\x99trii s\xc4\x83 cunoasc\xc4\x83 pe deplin aceste detalii,\xe2\x80\x9d a remarcat Del Vecho. "Este un sentiment adev\xc4\x83rat de Lawrence al Arabiei, care prezint\xc4\x83 un scop \xc8\x99i o scal\xc4\x83 des\xc3\xa2v\xc3\xa2r\xc8\x99it\xc4\x83\xe2\x80\x9d a concluzionat acesta. \xc3\x8enapoi la studio, Del Vecho a explicat produc\xc8\x9bia de film: \xe2\x80\x9e\xc3\x8en acest film, animatorii lucreaz\xc4\x83 fiecare la c\xc3\xa2te un personaj. Animatorii \xc3\xaen\xc8\x99i\xc8\x99i pot lucra la personaje multiple dar mereu se lucreaz\xc4\x83 sub o singur\xc4\x83 conducere. Cred c\xc4\x83 a fost diferit la Tangled, de exemplu, dar am ales s\xc4\x83 facem a\xc8\x99a, pentru c\xc4\x83 am vrut o persoan\xc4\x83 s\xc4\x83 \xc3\xaen\xc8\x9beleag\xc4\x83 pe deplin \xc8\x99i s\xc4\x83 dezvolte propriul personaj iar apoi s\xc4\x83-l \xc3\xaempart\xc4\x83 la restul echipei. Hyrum Osmond, animatorul lui Olaf, este lini\xc8\x99tit dar are o personalitate amuzant\xc4\x83 \xc8\x99i ie\xc8\x99it\xc4\x83 din comun a\xc8\x99a c\xc4\x83 va aduce mult\xc4\x83 comedie personajului; animatorul Annei, Becky Bresee, este pentru prima oar\xc4\x83 la c\xc3\xa2rma unui personaj animat \xc8\x99i am vrut ca ea s\xc4\x83 se ocupe de Anna\xe2\x80\x9d. Mai multe monumente naturale din Norvegia sunt incluse \xc3\xaen film, inclusiv Fort\xc4\x83rea\xc8\x9ba Akershus din Oslo, Catedrala Nidaros din Trondheim \xc8\x99i Bryggen din Bergen. Sunt incluse \xc8\x99i alte lucruri tipice tradi\xc8\x9bionale norvegiene precum o biseric\xc4\x83 stavkirke, troli, nave de Vikingi, \xc3\xaembr\xc4\x83c\xc4\x83minte \xc8\x99i m\xc3\xa2ncare precum lutefisk. Filmul con\xc8\x9bine de asemenea c\xc3\xa2teva elemente specifice din nordul \xc8\x99i centrul Norvegiei, cultura sami, cum ar fi renul \xc8\x99i echipamentul folosit pentru a-l \xc8\x9bine \xc3\xaen fr\xc3\xa2u, stiluri de \xc3\xaembr\xc4\x83c\xc4\x83minte, c\xc3\xa2t \xc8\x99i p\xc4\x83r\xc8\x9bi din coloana sonor\xc4\x83._NEWLINE_Dac\xc4\x83 privim aspectul \xc8\x99i natura cinematografic\xc4\x83 a filmului, regizorul peliculei Michael Giaimo (Pocahontas) a fost influen\xc8\x9bat sim\xc8\x9bitor de c\xc4\x83tre munca legendarului Jack Cardiff, Black Narcissus, care aduce o hiper-realitate ce este emanat\xc4\x83 prin to\xc8\x9bi porii ac\xc8\x9biunii filmului Frozen. Ideea ca filmul s\xc4\x83 fie realizat prin intermediul unui sistem cinemascopic, \xc3\xaei apar\xc8\x9bine \xc3\xaen totalitate, idee ce a fost aprobat\xc4\x83 imediat de c\xc4\x83tre John Lasseter. Dup\xc4\x83 cum explic\xc4\x83 chiar acesta, \xe2\x80\x9eDin cauza faptului c\xc4\x83 acesta este un film la o asemenea scal\xc4\x83 cu c\xc3\xa2te un fiord din Novergia, reunit \xc3\xaentr-un peisaj desenat ca s\xc4\x83 \xc3\xae\xc8\x9bi taie respira\xc8\x9bia, am vrut s\xc4\x83 explorez profunzimea conceptului. Dintr-o perpectiv\xc4\x83 de design, subliniind aspectele orizontale \xc8\x99i verticale, \xc8\x99i ce ofereau fiordurile, era perfect. Am \xc3\xaencastrat cumva povestea surorilor la o scal\xc4\x83 larg\xc4\x83.\xe2\x80\x9d De fapt, munca lui Ted D. McCord la Sunetul muzicii, a fost o alt\xc4\x83 inspira\xc8\x9bie major\xc4\x83 a filmului: \xe2\x80\x9eJuxtapunerea personajelor \xc8\x99i ambian\xc8\x9ba, sau duplicatul modului \xc3\xaen care acestea au jucat \xc3\xaen termenii cinematografiei a fost briliant\xc4\x83 \xc3\xaen acest film.\xe2\x80\x9d, adaug\xc4\x83 Giaimo. Giaimo a vrut de-asemenea ca fiordul Norvegiei, arhitectura \xc8\x99i arta folcloric\xc4\x83 s\xc4\x83 fie factori critici \xc3\xaen designul mediului \xc3\xaenconjur\xc4\x83tor din Arendelle. Giaimo, a c\xc4\x83rui trecut este anima\xc8\x9bie, a notat c\xc4\x83 arta designului mediului \xc3\xaenconjur\xc4\x83tor reprezint\xc4\x83 o unitate de caracter \xc8\x99i mediu, ini\xc8\x9bial acesta a vrut s\xc4\x83 \xc3\xaencorporeze culori saturate, ceea ce sunt de obicei contraindicate \xc3\xaen anima\xc8\x9bia pe calculator. Un ren \xc3\xaen via\xc8\x9b\xc4\x83 a fost adus \xc3\xaen studio pentru a fi studiat de animatori, modul \xc3\xaen care se mi\xc8\x99c\xc4\x83 \xc8\x99i manierismele, pentru proiectarea c\xc3\xa2t mai veridic\xc4\x83 a personajului Sven._NEWLINE_\xc3\x8en timpul produc\xc8\x9biei, titlul filmului \xc3\xaen varianta englezeasc\xc4\x83, a fost schimbat de la Cr\xc4\x83iasa Z\xc4\x83pezilor la Frozen (\xc3\x8enghe\xc8\x9bat), o decizie care s-a apropiat sim\xc8\x9bitor de Tangled. Peter Del Vecho a explicat c\xc4\x83 "Titlul \xe2\x80\x9e\xc3\x8enghe\xc8\x9bat\xe2\x80\x9d a venit separat fa\xc8\x9b\xc4\x83 de titlul Tangled/O poveste \xc3\xaenc\xc3\xa2lcit\xc4\x83. Este pentru c\xc4\x83, \xc3\xaen opinia noastr\xc4\x83, reprezint\xc4\x83 filmul. Frozen joac\xc4\x83 un rol decisiv la nivelul z\xc4\x83pezii \xc8\x99i al ghe\xc8\x9bii, dar \xc8\x99i a rela\xc8\x9biilor, sau inimiilor \xc3\xaenghe\xc8\x9bate, care trebuiesc \xc3\xaenc\xc4\x83lzite. Nu ne g\xc3\xa2ndim la compara\xc8\x9bii \xc3\xaentre Tangled \xc8\x99i Frozen, cu toate acestea. A mai men\xc8\x9bionat c\xc4\x83 filmul \xc3\xae\xc8\x99i va p\xc4\x83stra numele original, Cr\xc4\x83iasa Z\xc4\x83pezilor, \xc3\xaen anumite \xc8\x9b\xc4\x83ri: \xe2\x80\x9epentru c\xc4\x83 rezoneaz\xc4\x83 mai puternic \xc3\xaen alte \xc8\x9b\xc4\x83ri dec\xc3\xa2t \xc3\x8enghe\xc8\x9bat, cel mai elocvent fiind \xc3\xaen Fran\xc8\x9ba, La Reine des Neiges. Poate c\xc4\x83 este o ad\xc4\x83ugire la \xe2\x80\x9eCr\xc4\x83iasa Z\xc4\x83pezilor\xe2\x80\x9d, \xc3\xaen mo\xc8\x99tenirea \xc8\x9b\xc4\x83rii, \xc8\x99i ei au vrut s\xc4\x83 aduc\xc4\x83 la lumin\xc4\x83 tocmai acest fapt."\n_START_SECTION_\nLansare\n_START_PARAGRAPH_\nFrozen a avut lansarea teatral\xc4\x83 pe 27 noiembrie 2013 \xc3\xaen Statele Unite ale Americii, fiind acompaniat de un film scurt Mickey Mouse "Ia un cal". Filmul a fost promovat constant, \xc3\xaen cadrul mai multor parcuri de distrac\xc8\x9bii Disney, inclusiv Aventura Disney \xc3\xaen California, World of Color, pavilionul Epcot din Norvegia, sau show-ul Visele Disney! lansat la Disneyland Paris. Premiera filmului a avut loc la El Capitan Theatre \xc3\xaen Hollywood, California pe 19 noiembrie 2013.\n_START_SECTION_\nR\xc4\x83spunsuri critice din partea audien\xc8\x9bei\n_START_PARAGRAPH_\nLa premier\xc4\x83, Regatul de ghea\xc8\x9b\xc4\x83 a avut parte de recenzii pozitive. Mai mul\xc8\x9bi critici au comparat filmul cu perioada renascentist\xc4\x83 a Disney, mai precis cu Mica Siren\xc4\x83, Frumoasa \xc8\x99i Bestia \xc8\x99i Regele leu. Site-ul web de recenzie Rotten Tomatoes raporteaz\xc4\x83 c\xc4\x83 88% din critici au dat filmului o recenzie pozitiv\xc4\x83, din totalul de 156 recenzii, cu un scor mediu de 7.8/10, f\xc4\x83c\xc3\xa2ndu-l astfel, filmul de familie cu cel mai mare rating din 2013. Consensul site-ului spune: "Frumos animat, briliant scris, \xc8\x99i plin cu c\xc3\xa2ntece de c\xc3\xa2ntat, Regatul de ghea\xc8\x9b\xc4\x83 cap\xc4\x83t\xc4\x83 un loc \xc3\xaen povestea Disney". Pe Metacritic, care desemneaz\xc4\x83 un rating din cele 100 de recenzii \xc3\xaen topul celor mai cunoscute de c\xc4\x83tre critici, a ob\xc8\x9binut un scor de 74 fondate pe 40 de recenzii, indic\xc3\xa2nd "recenzii favorabile \xc3\xaen general."  Voturile de pe CinemaScore, desf\xc4\x83\xc8\x99urate \xc3\xaen timpul lans\xc4\x83rii din weekend au dezv\xc4\x83luit c\xc4\x83 cei care merg la cinema au dat filmului Frozen nota 10+ (A+) pe o scal\xc4\x83 de la A la F. Frozen a fost numit, al 7-lea cel mai bun film din 2013, de c\xc4\x83tre Richard Corliss din revista Time sau Kyle Smith din The New York Post._NEWLINE_Alonso Duralde, de la The Wrap a l\xc4\x83udat filmul, drept "cea mai bun\xc4\x83 anima\xc8\x9bie muzical\xc4\x83, ce a ie\xc8\x99it de pe por\xc8\x9bile Disney, de la moartea tragic\xc4\x83 a scriitorului de versuri Howard Ashman, a c\xc4\x83rei munc\xc4\x83 la Mica Siren\xc4\x83 \xc8\x99i Frumoasa \xc8\x99i Bestia a ajutat studioul s\xc4\x83 ajung\xc4\x83 ceea ce este ast\xc4\x83zi". A mai spus c\xc4\x83 "de\xc8\x99i ac\xc8\x9biunea devine mai lent\xc4\x83 c\xc4\x83tre concluzie, scenariul...chiar o sus\xc8\x9bine; ofer\xc4\x83 personaje de care s\xc4\x83 \xc3\xae\xc8\x9bi pese, al\xc4\x83turi de c\xc3\xa2teva \xc3\xaentors\xc4\x83turi de situa\xc8\x9bie \xc8\x99i surprize pe parcurs". Todd McCarthy de la Holywood Reporter a observat Frozen ca un muzical adev\xc4\x83rat, consemn\xc3\xa2nd: "Po\xc8\x9bi vedea practic muzicalul de pe Broadway, Frozen care este destinat s\xc4\x83 apar\xc4\x83 atunci c\xc3\xa2nd prive\xc8\x99ti anima\xc8\x9bia 3D de la Disney a unei prin\xc8\x9bese". McCarthy descrie filmul drept unul "energetic, amuzant \xc8\x99i nu prea dezgust\xc4\x83tor, ca de altfel primul film din Hollywood dup\xc4\x83 mul\xc8\x9bi ani care ne avertizeaz\xc4\x83 cu privire la pericolele r\xc4\x83cirii globale, \xc3\xaen compara\xc8\x9bie cu \xc3\xaenc\xc4\x83lzirea, acest desen plin de muzic\xc4\x83 frumoas\xc4\x83, dezvolt\xc4\x83 ceea ce a fost un an f\xc4\x83r\xc4\x83 proiecte de men\xc8\x9bionat ale unui studio at\xc3\xa2t de mare, \xc3\xaencep\xc3\xa2nd cu deschiderea de Ziua Recuno\xc8\x99tin\xc8\x9bei, ar trebui s\xc4\x83 mul\xc8\x9bumeasc\xc4\x83 a\xc8\x99tept\xc4\x83rile audien\xc8\x9bei ca un blockbuster ce va sparge \xc3\xaencas\xc4\x83rile." Kyle Smith de la New York Post a acordat filmului 3.5 stele din 4, elogiind filmul, consider\xc3\xa2ndu-l "un mare deliciu de z\xc4\x83pad\xc4\x83, cu un miez emo\xc8\x9bionant, melodii \xc3\xaen stilul Broadway briliante, \xc8\x99i o poveste descurc\xc4\x83rea\xc8\x9b\xc4\x83. Primul s\xc4\x83u act \xc8\x99i al 3-lea, sunt mai bune dec\xc3\xa2t partea cea mai glumea\xc8\x9b\xc4\x83 din mijloc, dar acesta este un exemplu rar de efort de la studiourile de anima\xc8\x9bie Walt Disney, care se situeaz\xc4\x83 \xc3\xaen profunzime, precum o anima\xc8\x9bie Pixar ". Scott Mendelson de la Forbes a notat: "Frozen este o declara\xc8\x9bie a Disney pentru cultura sa reactualizat\xc4\x83, \xc8\x99i reafirmare c\xc4\x83 \xc3\xae\xc8\x99i accept\xc4\x83 mo\xc8\x99tenirea \xc8\x99i propria sa identitate. \xc3\x8en aceea\xc8\x99i m\xc4\x83sur\xc4\x83, este pur \xc8\x99i simplu, o anima\xc8\x9bie terifiant\xc4\x83 pentru destinderea \xc3\xaentregii familii."._NEWLINE_Revista Los Angeles Time a remarcat actorii de voce \xc8\x99i secven\xc8\x9bele muzicale elaborate, declar\xc3\xa2nd Frozen "o re\xc3\xaentoarcere la colo\xc8\x99ii filmelor de anima\xc8\x9bie Walt Disney". Owen Gleiberman de la Entertainment Weekly a dat filmului nota 9+ (B+) \xc8\x99i l-a catalogat drept "o fabul\xc4\x83 \xc3\xaenc\xc3\xa2nt\xc4\x83toare care \xc3\xae\xc8\x9bi arat\xc4\x83 defini\xc8\x9bia, a ceea ce este proasp\xc4\x83t \xc3\xaentr-o anima\xc8\x9be, care se poate schimba." Richard Corliss de la Time, de-asemeni a l\xc4\x83udat filmul, scriind c\xc4\x83, "Este grozav s\xc4\x83 vezi c\xc4\x83 Disney s-a \xc3\xaentors la originile sale \xc8\x99i acum \xc3\xaenflore\xc8\x99te din nou: cre\xc3\xa2nd divertismentul muzical superior care se trage din tradi\xc8\x9bia Walt a splendorii animate \xc8\x99i fermenta\xc8\x9bia Broadway-ului de ast\xc4\x83zi". Richard Roeper a aclamat filmul ca un \xe2\x80\x9edeliciu absolut, de la \xc3\xaenceput p\xc3\xa2n\xc4\x83 la sf\xc3\xa2r\xc8\x99it\xe2\x80\x9d. At\xc3\xa2t Michael Phillips de la Chicago Tribune c\xc3\xa2t \xc8\x99i Stephen Holden de la New York Times au apreciat personajele filmului \xc8\x99i secven\xc8\x9bele muzicale, compar\xc3\xa2ndu-le cu teatricalit\xc4\x83\xc8\x9bile g\xc4\x83site \xc3\xaen musicalul Wicked. Emma Dibdin de la Digital Spy a premiat filmul cu 5/5 stele \xc8\x99i l-a numit "O nou\xc4\x83 anima\xc8\x9bie clasic\xc4\x83 Disney" dar \xc8\x99i "un film plin de voio\xc8\x99ie \xc8\x99i \xc3\xaenveselitor, a unei pove\xc8\x99ti umane care este amuzant\xc4\x83, de r\xc3\xa2zi cu gura p\xc3\xa2n\xc4\x83 la urechi, precum \xc8\x99i surprinz\xc4\x83toare \xc8\x99i \xc3\xaen\xc8\x9bep\xc4\x83toare. \xc3\x8en preajma celebr\xc4\x83rii a 90 de ani de Disney, nu \xc3\xae\xc8\x9bi pot imagina o s\xc4\x83rb\xc4\x83toare mai perfect\xc4\x83 dec\xc3\xa2t aceasta, care d\xc4\x83 tot ce e mai bun din Disney."_NEWLINE_Totu\xc8\x99i, filmul nu a fost f\xc4\x83r\xc4\x83 critici. Scott Foundas de la Variety nu a fost la fel de impresionat de film, dar a apreciat voice acting-ul \xc8\x99i arta tehnic\xc4\x83 a acestuia: "Priveli\xc8\x99tea Arandelle-ului \xc3\xaenz\xc4\x83pezit, inclusiv castelul de ghea\xc8\x9b\xc4\x83 al Elsei este adev\xc4\x83ratul merit pentru Frozen, \xc3\xaembog\xc4\x83\xc8\x9bit cu 3D, \xc8\x99i decizia de a filma \xc3\xaen imbogatit cu 3D si decizia de a filma in widescreen (ecran lat)"-\xe2\x80\x93 un punct slab fa\xc8\x9b\xc4\x83 de bog\xc4\x83\xc8\x9bia sistemului cinemascopic din Frumoasa din P\xc4\x83durea Adormit\xc4\x83 \xc8\x99i Doamna \xc8\x99i Vagabondul. Cei de la Seattle Times, au acordat filmui 2 din 4 stele, declar\xc3\xa2nd c\xc4\x83 "De\xc8\x99i frumos filmul cu fiordurile \xc8\x99i sculpturile de ghea\xc8\x9b\xc4\x83, generate pe calculato, \xc8\x99i interioare de castel, si interioare de castel, cel mai important lucru este cel care aduce toate acestea \xc3\xaempreun\xc4\x83, laolalt\xc4\x83 - povestea - care e dezam\xc4\x83gitoare". Joe Williams de la St. Louis Post-Dispatch a criticat de-asemenea povestea ca fiind punctul cel mai slab al filmului._NEWLINE_Coment\xc3\xa2nd pe site-ul lui Roger Ebert, Christy Lemire a acordat recenzii mixte, oferind filmului 2 stele \xc8\x99i jum\xc4\x83tate, din 4. Lemire laud\xc4\x83 efectele viziuale \xc8\x99i performan\xc8\x9ba \xc3\xaen\xc4\x83l\xc8\x9b\xc4\x83toare a melodiei "Let It Go," ca fiind mesajul cel mai pozitiv trimis spre copii de c\xc4\x83tre Frozen. Cu toate acestea, consider\xc4\x83 filmul \xe2\x80\x9ecinic\xe2\x80\x9d, critic\xc3\xa2ndu-l ca o \xe2\x80\x9e\xc3\xaencercare de a agita lucrurile, f\xc4\x83r\xc4\x83 a le agita, \xc3\xaens\xc4\x83 prea mult.\xe2\x80\x9d\n_START_SECTION_\nPortretizarea emo\xc8\x9biilor feminine\n_START_PARAGRAPH_\nAcuza\xc8\x9biile de sexism au ap\xc4\x83rut dupa ce \xc8\x99eful anima\xc8\x9biilor pentru Frozen, Lino DiSalvo, a spus:_NEWLINE_"Vorbind din punct de vedere istoric, animarea personajelor feminine este foarte, foarte grea, pentru c\xc4\x83 acestea trec printr-un num\xc4\x83r mare de emo\xc8\x9bii, dar trebuie s\xc4\x83 le men\xc8\x9bii frumoase \xc8\x99i sunt \xc8\x99i sensibile - le po\xc8\x9bi transpune de pe un model foarte repede. A\xc8\x99a c\xc4\x83, av\xc3\xa2nd un film cu dou\xc4\x83 protagoniste, a fost destul de greu, \xc8\x99i av\xc3\xa2ndu-le pe am\xc3\xa2ndou\xc4\x83 \xc3\xaen scen\xc4\x83 \xc8\x99i s\xc4\x83 arate diferit una fa\xc8\x9b\xc4\x83 de cealalt\xc4\x83, a ar\xc4\x83tat ca un acou al acelea\xc8\x99i expresii; c\xc4\x83 Elsa nervoas\xc4\x83 arat\xc4\x83 diferit fa\xc8\x9b\xc4\x83 de Anna trist\xc4\x83"._NEWLINE_Anumi\xc8\x9bi comentatori media au \xc3\xaen\xc8\x9beles asta \xc8\x99i au dedus c\xc4\x83 sunt dificile expresiile faciale pentru femei, mai ales av\xc3\xa2nd \xc3\xaen vedere trecutul - fiindc\xc4\x83 ele trebuiesc men\xc8\x9binute "frumoase". Un purt\xc4\x83tor de cuv\xc3\xa2nt de la Disney, a transmis revistei Time faptul c\xc4\x83 citatul lui DiSalvo a fost interpretat gre\xc8\x99it declar\xc3\xa2nd c\xc4\x83 "descria unele aspecte tehnice din cadrul anima\xc8\x9biei generat\xc4\x83 pe calculator \xc8\x99i nu f\xc4\x83cea un comentariu general la animarea femeilor contra b\xc4\x83ie\xc8\x9bilor sau altor personaje"\n_START_SECTION_\nAmerica \xc8\x99i \xc3\xaentreaga lume\n_START_PARAGRAPH_\nFrozen a ob\xc8\x9binut $140,488,599 la box office-ul Nord American \xc8\x99i $342,100,000 peste ocean, totalul pe glob fiind de $643,601,543. Filmul a premiat la teatrul "El Capitan" \xc3\xaen Hollywood, California pe data de 19 noiembrie 2013 si a ob\xc8\x9binut $243,390 \xc3\xaen timpul lans\xc4\x83rii limitate acolo; a ob\xc8\x9binut locul 7 pentru cele mai bune prezent\xc4\x83ri dinaintea unui eveniment din toate timpurile. \xc3\x8en ziua lans\xc4\x83rii, fimul a ob\xc8\x9binut $15.2 milioane. La aceasta, se mai adaug\xc4\x83 $67.4 milioane peste tradi\xc8\x9bionalul weekend de 3 zile - cea mai larg\xc4\x83 deschidere pentru o anima\xc8\x9bie de la Walt Disney - si $93.6 milioane \xc3\xaen 5 zile de (Ziua Recuno\xc8\x99tin\xc8\x9bei), dep\xc4\x83\xc8\x99ind recordul anterior de\xc8\x9binut de Povestea Juc\xc4\x83riilor 2, din 1999. Per total pentru Ziua Recuno\xc8\x99tin\xc8\x9bei, de 5 zile, Frozen de\xc8\x9bine locul 2 pentru aceast\xc4\x83 perioad\xc4\x83, urmat de Jocurile Foamei: Sfidarea \xc8\x99i dep\xc4\x83\xc8\x99ind Harry Potter \xc8\x99i Piatra Filozofal\xc4\x83, care a \xc8\x9binut recordul timp de 12 ani. \xc3\x8en acel weekend, a fost pe locul al 2-lea urmat de The Hunger Games: Catching Fire, \xc3\xaenainte de a ob\xc8\x9bine locul 1 \xc3\xaen urm\xc4\x83torul weekend, devans\xc3\xa2ndu-l cu 53% la $31.6 milioane (\xc3\x8en fa\xc8\x9ba filmului Catching Fire de $27 milioane).\n_START_SECTION_\nTrailer\n_START_PARAGRAPH_\nTrailerul filmului a debutat pe 18 iunie 2013, fiind lansat odat\xc4\x83 cu premiera filmului "Universitatea Mon\xc8\x99trilor", pe 21 iunie, 2013. Primul trailer \xc3\xaen \xc3\xaentregime a fost oferit audien\xc8\x9bei largi, pe 26 septembrie 2013, \xc8\x99i a fost ata\xc8\x99at ca preview \xc3\xaenainte de filmul "St\xc4\x83 s\xc4\x83 plou\xc4\x83 cu chiftele 2", la o zi, dup\xc4\x83, lansarea acestuia \xc3\xaen cinematografe. Filmului \xc3\xaei este ata\xc8\x99at \xc8\x99i scurt-metrajul cu Mickey Mouse, "Get a Horse"._NEWLINE_Al treilea trailer debuteaz\xc4\x83, dezv\xc4\x83luind duetul dintre Elsa \xc8\x99i Anna, melodia, "For the First Time in Forever." Edi\xc8\x9bia Deluxe pe 2 discuri,Regatul de ghea\xc8\x9b\xc4\x83, va fi lansat\xc4\x83 pe 25 noiembrie, 2013._NEWLINE_Regatul de ghea\xc8\x9b\xc4\x83 va avea premiera pe 23 octombrie, 2013, la ShowEast ce se va desf\xc4\x83\xc8\x99ura \xc3\xaen cadrul Westin Diplomat Resort & Spa \xc3\xaen Hollywood. Va avea premiera oficial\xc4\x83 pe 27 noiembrie 2013, \xc8\x99i va rula \xc3\xaempreun\xc4\x83 cu scurt-metrajul cu Mickey Mouse, Get a Horse!\n_START_SECTION_\nScurt-metrajul aferent peliculei\n_START_PARAGRAPH_\nDisney Animation,va aduce odat\xc4\x83 cu premiera filmului Regatul de ghea\xc8\x9b\xc4\x83, un film de scurt metraj care va putea fi vizionat \xc3\xaenaintea filmului original, aceast\xc4\x83 tehnic\xc4\x83 fiind una obi\xc8\x99nuit\xc4\x83, \xc8\x99i des folosit\xc4\x83, at\xc3\xa2t de Disney, c\xc3\xa2t \xc8\x99i de Pixar. Scurt-metrajul, se nume\xc8\x99te "Ia-\xc8\x9bi un cal!", \xc8\x99i este regizat de Lauren McMullan, cea care este prima femeie, ce regizeaz\xc4\x83 o pelicul\xc4\x83 Disney, f\xc4\x83r\xc4\x83 un alt ajutor regizoral.\n_START_SECTION_\nCartea filmului\n_START_PARAGRAPH_\nDin 23 noiembrie 2013, editura Litera aduce \xc3\xaen premier\xc4\x83 un audio-book aferent peliculei, povestea filmului \xc3\xaen imagini, \xc3\xaen lectura celei care \xc3\xaei d\xc4\x83 via\xc8\x9b\xc4\x83 Annei \xc3\xaen limba rom\xc3\xa2n\xc4\x83, actri\xc8\x9ba Anca Iliese.'